KOMISIJOS REGLAMENTAS (EB) Nr. 1193/2006
2006 m. rugpjūčio 4 d.
iš dalies keičiantis Reglamentą (EB) Nr. 1990/2004, nustatantį pereinamojo laikotarpio priemones vynininkystės sektoriuje Vengrijai įstojus į Europos Sąjungą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo sutartį,
atsižvelgdama į Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo aktą, ypač į jo 41 straipsnio pirmą pastraipą,
kadangi:
(1)
1999 m. gegužės 17 d. Tarybos reglamento (EB) Nr. 1493/1999 dėl bendro vyno rinkos organizavimo (1) 27 straipsnio 3 dalyje numatoma, kad fiziniai ir juridiniai asmenys ar asmenų grupės, pagaminę vyną, privalo distiliavimui pateikti visus to vyno gamybos šalutinius produktus.
(2)
2000 m. liepos 25 d. Komisijos reglamente (EB) Nr. 1623/2000, nustatančiame išsamias Reglamento (EB) Nr. 1493/1999 dėl bendro vyno rinkos organizavimo įgyvendinimo taisykles, susijusias su rinkos mechanizmais (2), yra numatytos distiliavimo prievolės taikymo taisyklės, o jo 49 straipsnyje - tam tikros leidžiančios nukrypti nuostatos.
(3)
Vengrija priėmė šios distiliavimo prievolės taikymui būtinas priemones. Tačiau šiuo metu Vengrijos distiliavimo įmonių turimų pajėgumų distiliuoti visus šalutinius produktus nepakanka.
(4)
Komisijos reglamentu (EB) Nr. 1990/2004 (3) buvo leista Vengrijai 2004-2005 prekybos metams tam tikrų gamintojų kategorijas vykdyti įsipareigojimą pateikti distiliavimui vyno gamybos šalutinius produktus. Šis leidimas buvo pratęstas 2005-2006 prekybos metams. Atsižvelgiant į šią padėtį, šį leidimą ir vėl reikėtų pratęsti 2006-2007 prekybos metams.
(5)
Todėl Reglamentą (EB) Nr. 1990/2004 reikėtų atitinkamai iš dalies pakeisti.
(6)
Šiame reglamente numatytos priemonės atitinka Vyno vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1990/2004 1 straipsnyje žodžiai „2004-2005 ir 2005-2006 vyno metams“ pakeičiami į „2004-2005, 2005-2006 ir 2006-2007 vyno metams“.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2006 m. rugpjūčio 4 d.